Foto: Screenshot RTL

ŽELJKO DILBER, saborski zastupnik HDZ-a i šef njihova Odbora za branitelje danas je branio odluku da Sabor sljedećeg tjedna ne uopće ne zasjeda konstatacijom da je "apsurdno raditi u srijedu, ne raditi u četvrtak pa opet raditi u petak."

Izjava je to koja je danas izazvala mnogo reakcija, no ni Dilberov odgovor na prvo sljedeće pitanje koje su mu novinari postavili nije ništa manje zanimljiv.

Novinari su ga naime pitali što se slavi na Tijelovo, a Dilber je ostao potpuno zbunjen.

Tekst se nastavlja ispod oglasa

"Ne znam", samo je izgovorio uz kiseli osmjeh nakon nekoliko sekundi neugodne tišine.

Željko Dilber poznat je po svom prijateljstvu s Gotovinom, a ovo mu je prvi mandat u Saboru. Član je i saborskog odbora za ratne veterane.

Tijelovo je katolički blagdan koji se uvijek slavi četvrtkom, a za Crkvu predstavlja spomen na ustanovljenje Euharistije na Veliki četvrtak. U Hrvatskoj je neradni dan.